CELEX: 32021D1991
Language: lv
Date: 2021-11-15 00:00:00
Title: Padomes Lēmums (KĀDP) 2021/1991 (2021. gada 15. novembris), ar ko groza Lēmumu (KĀDP) 2020/1465 par Eiropas Savienības rīcību, atbalstot Apvienoto Nāciju Organizācijas verifikācijas un inspekcijas mehānismu Jemenā (UNVIM)

16.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 405/12
               
            
         PADOMES LĒMUMS (KĀDP) 2021/1991
         (2021. gada 15. novembris),
         ar ko groza Lēmumu (KĀDP) 2020/1465 par Eiropas Savienības rīcību, atbalstot Apvienoto Nāciju Organizācijas verifikācijas un inspekcijas mehānismu Jemenā (UNVIM)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 18. septembrī, balstoties uz Apvienoto Nāciju Organizācijas verifikācijas un inspekcijas mehānisma (UNVIM) lūgumu, pieņēma Lēmumu (KĀDP) 2018/1249 (1) par Eiropas Savienības rīcību UNVIM atbalstam.
                  
               
                     (2)
                  
                  
                     Padome, balstoties uz UNVIM lūgumu, 2020. gada 12. oktobrī pieņēma Lēmumu (KĀDP) 2020/1465 (2) un atjaunināja ES rīcību UNVIM atbalstam uz 12 mēnešiem.
                  
               
                     (3)
                  
                  
                     Ar Apvienoto Nāciju Organizācijas Drošības padomes rezolūciju (ANO DPR) 2586 (2021) tika pagarinātas un pielāgotas pilnvaras ANO misijai Hodeidas vienošanās atbalstam (UNMHA), lai atbalstītu to, ka tiek īstenota vienošanās par Hodeidas pilsētu un par Hodeidas, Salefas un Rās Isas ostām, kā to paredz Stokholmas vienošanās, ko Jemenas konflikta puses noslēdza 2018. gada 13. decembrī, un tas tika apstiprināts ar ANO DPR 2451 (2018) un ANO DPR 2452 (2019).
                  
               
                     (4)
                  
                  
                     
                        UNVIM lūdza Savienībai papildu atbalstu uz vienu gadu, proti, līdz 2022. gada 28. februārim pagarināt laikposmu, kurā var izmantot saskaņā ar Lēmumu (KĀDP) 2020/1465 piešķirto ieguldījumu, un papildu iemaksu laikposmam no 2022. gada 1. marta līdz 2022. gada 30. septembrim.
                  
               
                     (5)
                  
                  
                     Lai īstenotu savas pilnvaras, UNVIM ir izvietojis spēkus Jemenas kaimiņvalstīs, jo īpaši Džibutijā un Saūda Arābijā.
                  
               
                     (6)
                  
                  
                     Savienībai būtu uz vienu gadu jāatjauno un jāpielāgo atbalsts UNVIM, lai mehānisms varētu īstenot savas pilnvaras,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2020/1465 ar šo groza šādi:
            
                        1)
                     
                     
                        lēmuma 1. panta 3. punktu groza šādi:
                        
                                    a)
                                 
                                 
                                    pirmo daļu aizstāj ar šādu:
                                    
                                       “3.   Ar šo lēmumu Savienība sniedz atbalstu ANO Ģenerālsekretāra īpašā sūtņa Jemenā birojam un UNMHA attiecībā uz UNVIM darbības izvēršanu Hodeidas, Salefas un Rās Isas ostās un citās vietās Jemenas kaimiņvalstīs, ja tas vajadzīgs UNVIM īstenošanai. Tāpēc Savienība sniedz ieguldījumu ar UNVIM pastiprināšanu saistīto izmaksu segšanā un tādējādi palīdz reaģēt uz Jemenas iedzīvotāju vajadzībām plašākas humānās palīdzības stratēģijas ietvaros.”;
                                    
                                 
                              
                                    b)
                                 
                                 
                                    otro daļu svītro;
                                 
                              
                  
                        2)
                     
                     
                        lēmuma 3. panta 1. punktu aizstāj ar šādu:
                        
                           “1.   Finanšu atsauces summas 1. pantā minētā projekta īstenošanai ir 2 059 838 EUR laikposmam no 2020. gada 1. oktobra līdz 2022. gada 28. februārim un 2 200 000 EUR laikposmam no 2022. gada 1. marta līdz 2022. gada 30. septembrim. Padome pārskata šo atsauces summu līdz 2022. gada 1. martam, pamatojoties inter alia uz apguves rādītāju un uz Komisijas veikto vajadzību novērtējumu.”;
                        
                     
                  
                        3)
                     
                     
                        ar šādu teikumu aizstāj 5. panta pēdējo teikumu:
                        “Tas zaudē spēku 2022. gada 30. septembrī.”;
                     
                  
                        4)
                     
                     
                        pielikumu svītro.
                     
                  
         
            2. pants
            Šis lēmums stājas spēkā tā pieņemšanas dienā.
            To piemēro no 2021. gada 1. oktobra.
         
         
            Briselē, 2021. gada 15. novembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2018/1249 (2018. gada 18. septembris) par Eiropas Savienības rīcību, atbalstot Apvienoto Nāciju Organizācijas verifikācijas un inspekcijas mehānismu Jemenā (OV L 235, 19.9.2018., 14. lpp.).
         
            (2)  Padomes Lēmums (KĀDP) 2020/1465 (2020. gada 12. oktobris) par Eiropas Savienības rīcību, atbalstot Apvienoto Nāciju Organizācijas verifikācijas un inspekcijas mehānismu Jemenā (OV L 335, 13.10.2020., 13. lpp.).